Diari Oficial de la Generalitat Valenciana


Sumari del DOGV 9297, del 14-03-2022 (2022/1912)

RESOLUCIÓ de 3 de març de 2022, de la Conselleria d'Hisenda i Model Econòmic, per la qual s'autoritza una generació de crèdits per ingressos finalistes procedents del Ministeri de Sanitat en el marc del Pla de recuperació, transformació i resiliència del Govern d'Espanya, per un import de 265.793,56 euros. Expedient 10.003/22.010.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9297

Data del DOGV
:   14-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1912


Data del document
:   03-03-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 3 de març de 2022, de la Conselleria d'Hisenda i Model Econòmic, per la qual s'autoritza una generació de crèdits per ingressos finalistes procedents del Ministeri de Sanitat en el marc del Pla de recuperació, transformació i resiliència del Govern d'Espanya, per un import de 265.793,56 euros. Expedient 10.003/22.010. [2022/1912]  
El Consell Interterritorial del Sistema Nacional de Salut, en sessió de 4 de novembre de 2021, va acordar la distribució de crèdit a les comunitats autònomes per un import total de 3.000.000 euros a càrrec del pressupost del Ministeri de Sanitat en el marc del component 18, «Formació de professionals sanitaris en l'àmbit dels plans de formació continuada» (C18.I4), del Pla de recuperació, transformació i resiliència (MRR), dels quals 265.793,56 euros corresponen a la Comunitat Valenciana.  
El destí dels fons del component 18, «Formació de professionals sanitaris en l'àmbit dels plans de formació continuada» (C18.I4), té com a objectiu el manteniment i la millora dels coneixements, habilitats i actituds dels professionals sanitaris, a fi que aquests puguen adequar permanentment la seua actuació davant l'evolució científica i tecnològica i les demandes i necessitats socials i del mateix sistema sanitari. Aquestes accions formatives hauran d'estar acreditades per la Comissió de Formació Continuada de les Professions Sanitàries.  
  
Per tot això, la Conselleria de Sanitat Universal i Salut Pública proposa la generació de crèdits per valor de 265.793,56 euros, creant el centre de despesa 1814, «Formació de professionals sanitaris en l'àmbit dels plans de formació continuada», en el programa pressupostari 412.99, MRR. Assistència sanitària, i l'habilitació del capítol 2, «Compra de béns corrents i despeses de funcionament», d'aquest programa.  
  
Atesa la regulació tant europea com estatal, relativa a la gestió, comptabilització i obligacions d'informació de les mesures i projectes finançats pel Mecanisme Recuperació i Resiliència en el Pla en recuperació transformació i resiliència i per a la identificació i seguiment d'aquestes, pel Decret llei 6/2021 i instruccions posteriors, en l'àmbit de la Generalitat, s'han establit una comptabilització diferenciada dels recursos pressupostaris destinats a la seua execució.  
  
A aquest efecte i en virtut del que es disposa en l'article 19 del Decret llei 6/2021, del Consell; en l'article 50 de la Llei 1/2015, de 6 de febrer, d'hisenda pública, sector públic instrumental i subvencions, i en els articles 21 i 24 de la Llei 8/2021, de 30 de desembre, de pressupostos de la Generalitat per a l'exercici 2022, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una generació de crèdit en el pressupost d'ingressos en la següent aplicació pressupostària 401.92 «Transferència de l'Estat àrea de sanitat. MRR» per un import de 265.793,56 euros.  
  
Segon  
Autoritzar l'habilitació del capítol 2, «Compra de béns corrents i despeses de funcionament», i la inclusió del centre de despesa 1814, «Formació de professionals sanitaris en l'àmbit dels plans de formació continuada», en l'aplicació pressupostària 40.01.06.567.77.8.  
  
  
Tercer  
Autoritzar una generació de crèdit en el pressupost de despeses en l'aplicació pressupostària 92.58.54.2271.752.56.7, per un import de 265.793,56 euros.  
  
Quart  
A conseqüència de l'import generat s'inclou en l'FP3 del programa 412.99, les dades relatives a l'aplicació d'ingressos 401.92, que queden establits en els termes següents:  
Codi.  
 ingrés Origen/destinació del finançament Cap. Import  
401.92 Transferència de l'Estat àrea de sanitat. MRR 265.793,56  
 Formació de professionals sanitaris en l'àmbit dels plans de formació continuada. 2 265.793,56  
  
  
  
València, 3 de març de 2022.- El conseller d'Hisenda i Model Econòmic: Vicent Soler i Marco.